20 елга якын балалар өчен уйнаучы Юрий Чуктиев: Дуслар “Шушы олпат гәүдәң белән курчак уйнатып йөрисең” димәсенме?! 

	"Әкият” татар дәүләт курчак театры артисты Юрий Чуктиев 20 елга якын сәхнәдә балаларга уйный. 	 — Бервакыт дуслар: “Шушы олпат гәүдәң белән курчак уйнатып йөрисең!” — димәсенме?! Читтән бик җиңел кебек бит ул. Ә алар — балта остасы, — дип сүз башлады Юрий. — Театрда “Сөйкемле Шүрәле” спектакле бара иде. Шунда әлеге дусларым килде дә эшне күзәтергә дип сәхнә артына керделәр. Мәш киләбез. Спектакле дә шундый: тиз дә кирәк, образлар да күп... Дуслар карап торды да: “Юк, Юрий, үзең генә уйна! Бик катлаулы икән бу!” — диләр. Күзәткәч, эшнең асылын аңладылар. “Сез — балта, мин курчак күтәреп йөрим, һәрберебезнеке шулай үзенчә авыр”, — дим. Бергә көлештек. Һәр эшнең җиңеллеге дә, авырлыгы да бар. Иң мөһиме — күңелгә ятышлы булсын. Хезмәттән рухый ләззәт алмасаң, нигә үзеңне җәфалап йөрергә?!.  — Җансыз курчакларны җанлы итеп, ышандырып уйнау зур көч сорыймы?  
	Лилия ЙОСЫПОВА	
Ирек мәйданы

	№ --- | 11.02.2018	


